《次韵蔡德亿年闻子规》
宋代·王庭圭

逐客思归正倦闻，三更枝上月微昏。一声梦断湘山曲，千古空馀马足痕。

东郭虽无扬子宅，西枝应有少陵村。不须宋玉怜憔悴，招得骚人几许魂。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。